|  |  |  |  |  |
| --- | --- | --- | --- | --- |
|  |  |  | Dato: | 21.08.2017 |
| Deres ref: | Vår ref (saksnr): | Saksbeh: | Arkivkode: |
|   |   | Marjolein Pijnenburg, 23222070 |   |
|  |
|  |
| Kjære foreldre og foresatte |

**Velkommen til et nytt skoleår!**

Vi håper at alle har hatt en fin sommerferie og satser på et godt skoleår sammen med elevene og med dere!

God kommunikasjon og samarbeid mellom skole og hjem er av avgjørende betydning for å lykkes i vårt arbeid på skolen. Som et ledd i dette arbeidet sender vi dere herved oppdatert informasjon om skolen:

**Informasjon om personalgruppen.**

Nye ansatte:

Vi startet skoleåret med 3 nye ansatte: Tormod Urnes (lærer på mellomtrinnet), Lasse Holum Hansen (miljøterapeut, ungdomstrinnet) og Bente Wågseth (konsulent i administrasjonen, 50% stilling - mandager, onsdager og torsdager). Bente begynte hos oss som vikar før sommerferien, slik dere muligens allerede har snakket med henne på telefon.

I tillegg starter Aase Vallevik Hjukse som lærer på ungdomstrinnet. Vi håper å få dette avklart i løpet av denne uken når hun kan begynne her på skolen, forhåpentligvis i september.

I mellomtiden settes inn en vikar i hennes timer.

Marie Ballangrud Borgli (lærer) jobbet i fjor som fast vikar på tirdager på småbarns trinnet og er nå ansatt i 80 % stiling med hovedvekt på musikk og kunst- og handverk (fri torsdagene).

Permisjoner:

Ameena Riaz er i svangerskapspermisjon resten av skoleåret.

Nancy Brekke Christiansen er i svangerskapspermisjon fram til 03.03.2018.

Jørgen Stein har vært i pappaperm i planleggingsuken og første skoleuken, men er tilbake på plass fra mandag 28. august.

Rebecca Asare-Adjei går ut i svangerskapspermisjon fra 28.08 og ut mai 2018.

Videreutdanning:

Karen Marie Sandmoen begynner på videreutdanning i mat- og helse faget (deltid) og dermed ikke på skolen på torsdager og fredager.

Pär David Hedlund skal ta PPU (praktisk pedagogisk utdanning) på deltid dette året.

Dette innebærer at han er borte fra skolen 7 uker fordelt på høst 2017 og vår 2018.

Cathrine Grimsrud og Ida Marie Nyhus Skålvik begynner begge på etterutdanning (deltid) dette skoleåret. Cathrine begynner på lederutdanningen på BI, og Ida begynner på tverrfaglig videreutdanning i psykisk helse for barn og ungdom. I deres fravær kan dere ta kontakt med enten rektor eller assisterende rektor.

**Elevgruppen:**

Vi startet skoleåret med 44 elever (8 jenter og 36 gutter), hvorav 15 elever på 1-7.trinnet og 29 elever på ungdomstrinnet fordelt over 3 klassegrupper. Noen av elevene starter av ulike grunner litt senere.

**Informasjon om skolen:**

Tidligere år utarbeidet vi et informasjonshefte om Voksentoppen skole. I mellomtiden har informasjonen i dette hefte blitt lagt ut på hjemmesiden (<https://voksentoppen.osloskolen.no/>) hvor de ulike dokumenter oppdateres kontinuerlig.

Fint om dere gir oss tilbakemelding om det er noe informasjon som dere savner der.

Skolen sender ut en del svarslipper i løpet av neste uke som vi ber dere å svare på og returnere til skolen snarest mulig.

Alle ansatte har fått utdelt en egen mobiltelefon (jobb mobil som de må legges igjen på jobb etter arbeidstid). Telefonnummer og mailadresse til alle ansatte finner dere på skolens hjemmeside under "informasjon om skolen". De ansatte har telefonen med seg hele dagen, men den står på stille når de er inne i timen.

Telefonnummeret til de ulike arbeidsrom vil ikke lenger være i bruk, men telefonnummeret til Voksentoppen skole (232220270) vil fortsatt være i bruk. Inntil videre er det ikke mulig å sette over telefonen fra sentralbordet til mobiltelefonene men vi håper å få dette på plass i løpet av forholdsvis kort tid.

**Vedtak, utviklingssamtaler og IOP.**

Vedtak om spesialundervisning sendes ut innen uke 37.

Individuell opplæringsplan (IOP)for skoleåret 2016-2017 for de elever som har rett på spesialundervisning vil bli tilsendt i forkant av utviklingssamtalene.

Utviklingssamtaler

Et godt samarbeid mellom hjem og skole har stor betydning for elevens læringsutbytte.

En utviklingssamtale skal være en dialog mellom skole og hjem og skal være en samtale hvor partene sammen blir enige om hvordan de skal gå frem videre for å sikre eleven en god utvikling og et godt læringsutbytte.

Alle barn og foresatte har rett på en utviklingssamtale minst to ganger i løpet av skoleåret. Elevene skal ha en underveisvurdering muntlig/skriftlig i forhold til faglig ståsted og hvordan elevene kan øke sin kompetanse. Utviklingssamtaler høsten 2017 gjennomføres innen uke 39 (før høstferien). Kontaktlærer / primærkontakt tar kontakt for å avtale et tidspunkt.

**Satsing på i-Pad som pedagogisk verktøy**

Skolen har laget en plan for lærerik bruk av læringsteknologi og har fått klarsignal til starte arbeidet med i-Pad som pedagogisk verktøy. Vi ønsker å være fremtidsrettet og utviklingsorientert, og bruke digitale verktøy i undervisningen der det gir bedre læring.

Målet er å bruke digitale verktøy slik at det gir økt støtte i læringsarbeidet, bedre og flere tilbakemeldinger til elever (underveisvurdering), og alle elever og ansatte skal bruke læringsteknologi på en hensiktsmessig måte.

Vi samarbeider med et firma som heter Kreasjon AS (info: <http://kreasjon.net> ) som skal bistå oss i grunnopplæringen for hele personalet og modellering/ veiledning gi klassene sammen med elevene i uke 41 og 42. I tillegg samarbeider vi med Kreasjon i forhold metodikken / klasseledelse ved bruk av læringsteknologi samt systematisk vurderingspraksis.

Alle elever og ansatte vil få utdelt sin i-Pad til bruk her på skolen. Det må inngås en skriftlig avtale med elev/foresatte og skolen før elevene kan ta med sin i-Pad hjem.

**Nytt kapittel 9A i Opplæringsloven, "elevenes arbeidsmiljølov"**

Fra 1. august d.å. er det vedtatt nytt regelverk om skolemiljø. Den nye loven skal sikre nulltoleranse mot mobbing og sørge for at alle elever har et trygt og godt skolemiljø som fremmer helse, trivsel og læring. Regelverket gjelder på skoleveien, skolen, Aktivitetsskolen, leksehjelpsordninger og andre aktiviteter i skolens regi.

Utdanningsdirektoratet har laget en oversikt over det nye regelverket: [https://www.udir.no/læring-og-trivsel/skolemlljo/informasjon-til-foreldre](https://www.udir.no/l%C3%A6ring-og-trivsel/skolemlljo/informasjon-til-foreldre).

På [www.nullmobbing.no](http://www.nullmobbing.no) finner dere informasjon om hvilke retttigheter elever og foreldre har, og hva man kan gjøre når man opplever mobbing.

Skolen har en plikt til å informere elever og foresatte om rettigheter om skolemiljø og har lagt ut noe informasjon om det nye regelverket på skolens hjemmeside. I tillegg vil vi informere mer disse endringer på foreldremøte.

**Foreldremøte.**

16. oktober ønskes alle foreldre velkommen til foreldremøte på personalrommet (2. etasje). Foreldremøtet starter kl. 18.00 for alle foresatte til elever på 8-10.trinn, kl. 18.30 for foresatte til elever på 1-7. trinn, og avsluttes kl. 20.00.

Program for foreldremøtet:

18.00- 18.30: Informasjon om videregående skole

18.30-19.15: Kort informasjon om skoleåret

19.15-20.00: Klassevise møter i klasserommene

En egen innkalling til foreldremøte på påmeldingsslipp sendes ut etter høstferien.

**Skoletransport**

Foresatte er ansvarlig for å melde fra til Oslo taxi med endringer og fravær.

På nettsiden [www.elevtransport.no](http://www.elevtransport.no) kan dere enkelt avbestille transport som ikke benyttes.

Avbestilling av transport skal meldes på e-post til skoletransport@oslotaxi.no med kopi til skolen på e-post til voksentoppen@ude.oslo.kommune.no

Fravær og endringer samme dag må gjøres per telefon 02323 (tast 3- så 1 for å komme til skoletransport). Elevens ID nummer skal alltid oppgis. Oslo taxi skal ha sendt informasjon om ID nummer til alle foresatte.

**Restriksjoner i forhold til matvarer**:

I samråd med RH / Marie Buer (skolesykepleier) opphever vi de restriksjoner som har vært tidligere i forhold til egg (matpakke/ mat og helse timene). Det er ikke lenger noe grunnlag for å opprettholde de restriksjonen som vi har hatt tidligere. Vi opprettholder restriksjonen når det gjelder fisk og nøtter.

Med hilsen

|  |  |
| --- | --- |
| Marjolein Pijnenburg | Anne Fløgstad |
| rektor | assisterende rektor |
|  |  |

Cathrine Grimsrud

undervisningsinspektør Ida Marie N. Skålvik Leder AKS/

 Ledende miljøterapeut

|  |  |
| --- | --- |
|   |   |